Propunerea legislativă de modificare a Statutului aleșilor locali a fost iniţiată de deputatul Cătălin Rădulescu şi semnată de alți 40 parlamentari de la PSD.Proiectul mai prevede şi că"dacă au posibilitatea să anticipeze că votul lor este decisiv în luarea unei decizii a autorităţii publice din care fac parte care ar putea prezenta un beneficiu sau un dezavantaj pentru sine sau pentru soţ, soţie, rude sau afini până la gradul al doilea, orice persoană fizică sau juridică cu care au o relaţie de angajament, o societate comercială la care deţin calitatea de asociat unic, administrator sau de la care obţin venituri, o altă autoritate din care fac parte, asociaţie sau fundaţie din care fac parte."În prezent, art. 75 din lege prevede astfel:"Aleșii locali au un interes personal într-o anumită problema, dacă au posibilitatea să anticipeze ca o decizie a autorității publice din care fac parte ar putea prezenta un beneficiu sau un dezavantaj pentru sine sau pentru:a) soț, soție, rude sau afini până la gradul al doilea inclusiv;b) orice persoana fizica sau juridica cu care au o relație de angajament, indiferent de natura acestuia;c) o societate comercială la care dețin calitatea de asociat unic, funcția de administrator sau de la care obțin venituri;d) o alta autoritate din care fac parte;e) orice persoana fizica sau juridica, alta decât autoritatea din care fac parte, care a făcut o plata către aceștia sau a efectuat orice fel de cheltuieli ale acestora;f) o asociație sau fundație din care fac parte."Deputatul USR Stelian Ion a propus ca pentru conflict de interese aleşii locali să fie sancţionaţi cu încetarea mandatului, transmite Agerpres."E foarte corect să existe un regim identic pentru incompatibilitate şi pentru conflictul de interese, iar acesta să fie încetarea de drept a mandatului", a spus Stelian Ion.Preşedintele Comisiei juridice, social-democratul Eugen Nicolicea, a precizat că în nicio altă lege, nici măcar la funcţionarii publici, nu există încetare de mandat pe conflict de interese."Nu scrie niciunde că pentru conflict de interese se încetează mandatul", a spus Nicolicea.Propunerea USR a fost respinsă în comisie.Proiectul urmează să intre în dezbaterea plenului Camerei Deputaţilor, care este primul for sesizat, iar Senatul este decizional.